Downloaded from YTS.BZ
Official YIFY movies site: YTS.BZ
ΒΑΣΙΣΜΕΝΟ ΣΕ ΑΛΗΘΙΝΑ ΓΕΓΟΝΟΤΑ
Δεν το πιστεύω.
Ποιος έφτιαξε τούτη τη σαβούρα;
- Σβεν! - Τι;
Δες και μόνος σου!
Πρέπει να πάρω τηλέφωνο!
ΣΤΟΚΧΟΛΜΗ ΥΠΟΥΡΓΕΙΟ ΕΞΩΤΕΡΙΚΩΝ
Γαμώτο!
- Στις 15 Ιουλίου 1942... - Χριστέ μου!
...σήμανε συναγερμός ότι η Γερμανία ξεκίνησε εισβολή στη Σουηδία.
Ο πόλεμος κατέφθασε! Οι Γερμανοί!
ΥΦΥΠΟΥΡΓΟΣ ΣΟΝΤΕΡΣΤΡΟΜ
- Οι Γερμανοί επιτέθηκαν! - Θεέ μου.
Έρχονται να μας καταλάβουν.
- Να ενημερώσουμε τον υπουργό. - Ναι.
ΥΠ. ΕΞΩΤΕΡΙΚΩΝ ΓΚΙΝΤΕΡ
Τι λάθος κάναμε;
Κάναμε ό,τι μας ζήτησαν.
Πάρτε μου τη γερμανική πρεσβεία.
Θεέ μου...
Εννοείται. Γιατί να λυπηθούν τη Σουηδία;
Νορβηγία, Δανία, Βέλγιο, Ολλανδία...
- Παρακαλώ; - Καλημέρα.
Σας πήρα για να ενημερωθώ
για την επίθεσή σας στη Σουηδία σήμερα το πρωί.
Τι είναι αυτά που λέτε;
Φριτς!
ΛΑΘΟΣ
- Οι Σουηδοί νομίζουν ότι τους χτυπάμε. - Τι;
Ηλίθιοι!
Με συγχωρείτε. Ναι.
Λοιπόν... Λοιπόν, κύριε υπουργέ.
Ο ΣΟΥΗΔΟΣ ΣΥΝΔΕΣΜΟΣ
Θα γυρίσω στο...
Το 1942 η Σουηδία ήταν μια μοναχική χώρα,
περικυκλωμένη από έθνη υπό γερμανική κατοχή.
Δήλωνε ουδέτερη,
αλλά δέχτηκε τα περισσότερα αιτήματα του Χίτλερ.
Επέτρεπε τη διέλευση γερμανικών στρατευμάτων.
Η βιομηχανία της προμήθευε τον γερμανικό στρατό
με σιδηρομετάλλευμα και ρουλεμάν.
Τότε σχεδόν κανείς εκτός Γερμανίας
δεν γνώριζε τι συνέβαινε στους Εβραίους.
Οι Εβραίοι;
Τρέχουμε να κερδίσουμε τον καταραμένο πόλεμο!
ΣΤΟΚΧΟΛΜΗ
Οι Σουηδοί δεν ήταν και τόσο απασχολημένοι.
ΠΡΩΘΥΠΟΥΡΓΟΣ Π.Α. ΧΑΝΣΟΝ
Κύριε πρωθυπουργέ!
Υπόθεση που αφορά έναν Εβραίο;
Δώσ' τη στον υπουργό Εξωτερικών.
Εβραίοι;
Πάω στον ιππόδρομο. Δώσ' τη στον Σόντερστρομ.
Να μπει στη χώρα; Όχι. Δώσ' τη στον Γιόστα.
Στον Γιόστα;
Ο Ενγκζέλ. Νομική Υπηρεσία. Στο υπόγειο.
Χειρίζεται υποθέσεις ασύλου.
ΓΙΟΣΤΑ ΕΝΓΚΖΕΛ ΝΟΜΙΚΗ ΥΠΗΡΕΣΙΑ
Μπαμπά, ο Γιόραν λέει ότι δουλεύεις για τον Χίτλερ.
- Τι κάνεις; - Καμία σχέση.
Ασχολούμαι με τη διπλωματία.
Τι είναι αυτό;
Θυμάσαι που κλότσησες μια μπάλα στο σαλόνι του Γιόνσον;
- Ναι. - Μάλιστα.
Ο Γιόνσον θύμωσε πολύ, αλλά δεν πήγες να του μιλήσεις.
Εγώ πήγα και το τακτοποίησα.
Αυτό είναι διπλωματία.
Ο μπαμπάς αποτρέπει έχθρες με τους γείτονες της Σουηδίας.
Νόμιζα ότι σφράγιζε χαρτιά σε ένα υπόγειο.
Εντάξει.
Πάμε.
Τι είπες στον Γιόνσον;
Να σου πω... Επιστράτευσα λίγο στιλ και φινέτσα.
Όχι!
Του πήγε παντεσπάνι. Διπλωματία το λες αυτό;
Μπορείτε να μην πειράζετε τον δέκτη;
Είναι για να ακούμε ειδήσεις,
όχι αυτήν τη φρικτή αμερικάνικη βαβούρα.
Καλά.
Άρα, φτιάχνεις παντεσπάνια για τον Χίτλερ, μπαμπά;
ΝΟΜΙΚΗ ΥΠΗΡΣΙΑ
Μάλιστα.
Πού είναι ο Ενγκζέλ;
Καλησπέρα. Εκεί μέσα είναι.
Αυτό είναι για σένα.
Εβραϊκή υπόθεση.
- Κυρία Γιόχανσον; - Ευχαριστώ. Κι άλλη τέτοια.
Ο Γιόστα Ενγκζέλ προΐσταται της Νομικής Υπηρεσίας έξι χρόνια,
που σημαίνει ότι ήταν εκεί και το 1938,
όταν η Σουηδία έπεισε τις γερμανικές αρχές
να σφραγίζουν τα διαβατήρια των Γερμανών Εβραίων με ένα "J".
- Ευχαριστώ. - Ευχαριστώ πολύ.
Ίσως αναρωτιέστε γιατί μιλάω για τον Γιόστα.
Είναι ασήμαντος.
Πού θα βρω τη σαμπάνια;
Παρακολουθείστε,
και θα δείτε τι μπορεί να κάνει ένας ασήμαντος.
Αυτά έγιναν έναν χρόνο πριν γνωρίσω τον Γιόστα.
1942 ΞΑΝΑ
- Καλημέρα. - Καλημέρα.
Με λένε Ρουτ Φογκλ.
Είναι η πρώτη μου μέρα.
ΡΟΥΤ ΦΟΓΚΛ
Ρίξτε μια ματιά στα ονόματα.
Πρέπει να φέρω την οικογένειά μου εδώ.
Καταλαβαίνω την κατάστασή σας,
αλλά έχουμε κανόνες και διατάξεις που πρέπει να ακολουθούμε και...
Ο σωλήνας αποχέτευσης κάνει έτσι. Το συνηθίζεις.
Καλώς ήρθες στη Νομική Υπηρεσία.
- Έξι μέτρα. - Σημείωσέ το, εντάξει;
Να άλλος ένας λόγος.
Αυτό δεν είναι... Δεν είναι υγιεινό.
Να σας συστήσω την κυρία Ρουτ Φογκλ.
Το γραφείο σου είναι εκεί.
- Φογκλ; - Ναι.
- Μάλιστα... - Ναι, Φογκλ. Είναι Γερμανίδα.
Γερμανίδα;
Τα Ες Ες συλλαμβάνουν όλους τους Εβραίους.
Κυκλοφορούν πολλές φήμες...
Δεν είναι φήμες.
Συγγνώμη, έχω άλλη συνάντηση.
Κλείστε ραντεβού, και θα δούμε τι μπορούμε να κάνουμε.
- Τώρα δεν μπορούμε να κάνουμε κάτι. - Καλά...
- Θα σας συνοδεύσω. - Αφήστε.
Θα έρθεις στο υπουργικό συμβούλιο.
Όχι, η Ρουτ Φογκλ θα έρθει.
Ποια είναι η Ρουτ Φογκλ;
Θα με διαδεχθεί όταν πάρω σύνταξη.
Γεια σας!
Αυτές είναι οι διαστάσεις του γραφείου.
Κύριε Ενγκζέλ, μη γυρίσεις αν δεν μας υποσχεθούν μεγαλύτερο γραφείο.
Υπάρχουν αναφορές για περαιτέρω αναταραχές στη Νορβηγία.
Περίπου 100 Εβραίοι συνελήφθησαν πρόσφατα.
Οι Νορβηγοί απαγόρευσαν τα σχετικά δημοσιεύματα.
Νιλς Έρικ, φρόντισε να μην υπάρξουν ούτε στον σουηδικό Τύπο.
Ναι. Φυσικά.
Ο Νιλς Έρικ Έκλουντ,
ή αλλιώς "Λογοκριτής-Νιλς",
ήταν υπεύθυνος για την αυτολογοκρισία της Σουηδίας
μέσω της Κρατικής Υπηρεσίας Πληροφοριών.
Οποιοδήποτε άρθρο για τον πόλεμο
έπρεπε να πάρει έγκριση από τον Νιλς Έρικ.
ΜΕΤΑΦΟΡΑ ΓΕΡΜΑΝΙΚΩΝ ΟΠΛΩΝ
ΛΟΓΟΚΡΙΣΙΑ
Το έχω υπό έλεγχο.
ΓΕΡΜΑΝΙΚΑ ΛΟΥΚΑΝΙΚΑ
- Τους πιέσαμε. - Ωραία.
Λένε ότι ο Χίτλερ έχει θυμώσει με τη Σουηδία τελευταία.
Λόγω του Τύπου.
Ωραία, λοιπόν.
Ολοκληρώθηκε η σημερινή συνάντηση.
Α, ναι.
Έχει κι ο κύριος Ενγκζέλ μια αναφορά.
Κύριε Ενγκζέλ.
Συγγνώμη, αλλά πρέπει να φύγω.
Ίσως κι οι άλλοι έχετε άλλες συναντήσεις.
Αν ναι, είναι απολύτως κατανοητό.
Έχω μόνο να πω ότι τον Αύγουστο και τον Σεπτέμβριο
αρκετές υποθέσεις που στηρίζονταν σε βάσιμα επιχειρήματα
απορρίφθηκαν από την Υπηρεσία Μετανάστευσης.
ΠΟΛΣΟΝ ΥΠΗΡΕΣΙΑ ΜΕΤΑΝΑΣΤΕΥΣΗΣ
Τι υπονοεί ο κύριος Ενγκζέλ;
Μας πιέζουν όλο και περισσότερο κάθε μέρα.
Κι έχουμε προβλήματα με τον χώρο μας.
Θέλετε να συζητήσουμε το μέγεθος του γραφείου σας, κύριε Ενγκζέλ;
Εδώ;
Κάπως έτσι το έθεσε.
Είναι πολλές οι παράμετροι...
Όχι, διάολε. Δεν αρκεί αυτό.
Η τουαλέτα του είναι πιο μεγάλη απ' το γραφείο μας!
Ηρέμησε. Δεν έχει τουαλέτα. Το ξέρεις.
Όχι;
Τους είπες ότι πνιγόμαστε εδώ κάτω, έτσι;
Κυριολεκτικά.
Στα σκατά!
Δεν τ' αφήνουμε καλύτερα;
Ευχαριστώ.
Ενγκζέλ, το προξενείο του Όσλο στη γραμμή δύο.
Πήγαινε.
- Ηρέμησε. - Ήρεμος είμαι!
Εσύ να ηρεμήσεις! Προσπαθώ να... Έχεις καμιά καλύτερη ιδέα;
Εδώ Ενγκζέλ.
Εδώ Γουέστρινγκ. Γεια σας.
ΠΡΟΞΕΝΕΙΟ ΟΣΛΟ
Πώς είστε;
Ευχαριστώ που ρωτάτε. Μια χαρά.
- Ναι... - Λοιπόν...
Υποθέτω ότι μάθατε για τους Εβραίους που συνελήφθησαν το σαββατοκύριακο.
Όλοι οι άρρενες Εβραίοι στο Τρόντχαϊμ.
- Και γύρω στους 100 εδώ στο Όσλο. - Ναι, αλλά...
Θα αφεθούν σύντομα. Σωστά;
Ένας από αυτούς είναι Σουηδός υπήκοος.
Θέλω την άδειά σας για να υποβάλω ρηματική διακοίνωση
και να προσπαθήσω να αφεθεί ελεύθερος.
Μάλιστα...
Μια στιγμή.
Είναι μάταιο! Όλα είναι μάταια!
Δεν έχει νόημα να μιλάς στον Ενγκζέλ!
Λοιπόν, τι κάνουμε; Τι κάνουμε τώρα;
Δεν γίνεται να βασιστούμε σ' αυτόν!
- Δεν τολμά να μιλήσει στον Σόντερστρομ! - Παρακαλώ;
Μόνοι μας. Να αναλάβουμε δράση!
- Πρέπει... - Να αναλάβουμε δράση!
Ναι, αλλά... Ας ηρεμήσουμε.
Ναι, ακούτε;
Όχι, δεν νομίζω ότι θα ήταν σωστό τώρα.
Ένας είναι μόνο!
Ευχαριστώ που πήρατε.
Σε κάποιον ανώτερο!
- "Ανώτερο"; Στον Σόντερστρομ; - Ναι.
Νομίζω ότι πρέπει να υποβάλεις τη διακοίνωση, όπως και να ́χει.
Η Στοκχόλμη ήταν ξεκάθαρη. Το άκουσες κι εσύ.
Σουηδός υπήκοος φυλακίστηκε άδικα!
Φοβάσαι μη σε επιπλήξουν;
Φοβάμαι, λέει;
Κύριε Ενγκζέλ.
Το συζητήσαμε...
Αφού λαμβάνουμε τόσες υποθέσεις Εβραίων,
και το γραφείο είναι τόσο πήχτρα,
προτείνουμε να αρχειοθετήσουμε όσο το δυνατόν περισσότερες,
όσο πιο γρήγορα γίνεται.
Καλώς.
ΜΕΤΑΞΥ ΒΑΡΣΟΒΙΑΣ ΚΑΙ ΒΕΡΟΛΙΝΟΥ
ΦΟΝ ΟΤΕΡ ΣΟΥΗΔΟΣ ΔΙΠΛΩΜΑΤΗΣ
- Καθίστε. - Ευχαριστώ.
Καλοσύνη σας.
- Θέλετε ένα; - Όχι, ευχαριστώ.
- Δεν είστε από τη Γερμανία. - Όχι, από τη Σουηδία.
Τι κάνετε στην Πολωνία;
Είμαι υπάλληλος του υπουργείου Εξωτερικών της Σουηδίας.
Δουλεύετε για τη σουηδική κυβέρνηση;
Ναι, αλλά δυστυχώς ο μισθός είναι χάλια.
Εσείς;
Η φύση της αποστολής μου δεν είναι στρατιωτική.
Είναι τελείως παράλογη.
Ή απολύτως διεστραμμένη.
Ορίστε;
Δεν έχετε ακούσει την "Τελική Λύση";
Όχι.
Ποια λύση;
Δεν είναι λύση.
Είναι αφανισμός.
Αν σας πω,
υποσχεθείτε ότι θα ενημερώσετε τη σουηδική κυβέρνηση.
- Κύριε Ενγκζέλ. - Ναι;
Οι Γερμανοί στο Όσλο άφησαν έναν Εβραίο με σουηδικούς δεσμούς.
- Τι; - Ναι!
Πώς κι έτσι;
Υπέβαλε ρηματική διακοίνωση το σουηδικό προξενείο.
Αφού τους είπα να περιμένουν.
Τη δέχτηκαν;
- Πολύ περίεργο. - Ναι.
- Ο άντρας θέλει να γυρίσει στη Σουηδία. - Λογικό.
Στείλ' το στην Υπηρεσία Μετανάστευσης.
Είναι απαραίτητο;
Δεν τους αφορά. Είναι Σουηδός υπήκοος.
Ναι, όντως.
- Ας εκδώσει το Όσλο προσωρινό διαβατήριο. - Ναι, καλή ιδέα.
Γιατί δεν το κάνουμε με όλους;
Όχι, όχι. Πρέπει να τηρούμε τους κανόνες.
Όλοι οι Νορβηγοί Εβραίοι κινδυνεύουν.
Μόνο και μόνο επειδή κυκλοφορούν πολλές φήμες...
Κύριε Ενγκζέλ, 300 υποθέσεις τη μέρα;
Μπορεί να είναι φήμες;
Όλοι λένε ότι δεν ξέρουν πού πήγαν οι συγγενείς τους.
Τους έστειλαν σε στρατόπεδα εργασίας, και δεν είχαν ξανά νέα τους.
Τι θέλεις να πεις;
Ότι δολοφονούνται όλοι;
Δεν είναι χαρτιά.
Είναι άνθρωποι.
Διαβάστε τα.
- Κύριε υπουργέ Εξωτερικών. - Σόντερστρομ.
Μόλις μίλησα με έναν διπλωμάτη μας στο Βερολίνο.
- Τον Ρίχερτ; - Όχι...
Φον Ότερ ή κάτι τέτοιο.
Ένας υφιστάμενος που παραβίασε το πρωτόκολλο.
Τι ήθελε;
Αυτός...
Γνώρισε έναν αξιωματικό των Ες Ες, που...
Κύριε υπουργέ, πρέπει να λάβετε υπόψη σας
ότι είναι απλώς φήμες, οπότε...
Αυτός ο αξιωματικός των Ες-Ες είχε επισκεφτεί ένα στρατόπεδο...
όπου κάνουν ευθανασία σε Εβραίους.
Γαμώτο...
Νομίζουν ότι τους πάνε για ντους, αλλά...
τους ρίχνουν δηλητηριώδες αέριο.
Υποτίθεται ότι...
σκοτώνουν χιλιάδες κάθε μέρα.
Κυκλοφορούν τόσες φήμες.
Μην το αναφέρεις.
Εννοείται πως όχι.
Εντάξει.
- Κύριε Σόντερστρομ. - Μας άκουσες;
Όχι.
Κάτι λίγα. Σκεφτόμουν τα δικά μου.
Εννοείται ότι είναι απλώς άθλιες φήμες.
Το καταλαβαίνεις, έτσι;
Ακόμα κι αν είναι αλήθεια, για κάποιον ακατανόητο λόγο,
δεν μπορούμε να κάνουμε απολύτως τίποτα γι' αυτό.
- Κατάλαβες; - Ναι.
Φυσικά.
- Καλό βράδυ. - Καλό βράδυ.
Σουλτς.
Αυτό γίνεται.
"Σβέρκοβιτς".
Γιατί ζητάει βίζα;
Μεγάλωσε στη Σουηδία, ως επί το πλείστον,
από πέντε μέχρι είκοσι δύο ετών.
Αλλά τώρα είναι 39;
Ναι, δουλεύει ως διερμηνέας
στο Σουηδικό Εργοστάσιο Ρουλεμάν στο Μπρνο.
Ξυπνήστε λίγο, κύριε Ενγκζέλ.
Ξυπνήστε.
Είναι Εβραίος.
- Θα σημειώσω "όχι" στον Σβέρκοβιτς. - Και καλά θα κάνετε!
"Έκανε κρύο και στο σπίτι.
Είχε κουλουριάσει τα ποδαράκια της,
αλλά το Κοριτσάκι με τα Σπίρτα κρύωνε ακόμα περισσότερο".
Κλαις, μπαμπά;
Όχι, όχι... Απλώς...
Απλώς φούντωσε η αλλεργία μου. Ξέρεις...
Με πιάνει πού και πού.
Ας διαβάσουμε ένα άλλο βιβλίο απόψε.
- Όλες αυτές θα αρχειοθετηθούν; - Ναι, ακριβώς.
Μα... Είναι όλες "δύσκολες υποθέσεις";
Ακριβώς.
Δεν κάνουμε τίποτα με τέτοιους ρυθμούς. Πρέπει να βιαστούμε.
- Αυτή γιατί είναι στις "δύσκολες"; - Ονόματα;
"Μπόντι". Δίδυμα. Αγόρια.
Και η μητέρα τους.
Ξαναπαντρεύτηκε έναν Σουηδό.
Μένουν στην Κοπεγχάγη. Δεν τους δέχονται στη Σουηδία.
Αλλά τα παιδιά είναι ακόμα στην Πράγα.
Δεν είναι ο βιολογικός πατέρας;
Όχι.
Είναι δύσκολη υπόθεση.
Σουηδός πατέρας. Σουηδικοί δεσμοί.
Έτσι είναι οι κανόνες. Κι εγώ το βρίσκω απαίσιο.
Λυπάμαι.
Υπάρχουν κάποιες κούτες εδώ. Κι εδώ...
Και υπάρχουν και μερικές εδώ.
Έξω.
- Δεσποινίς Νίλσον! - "Κυρία".
Λοιπόν... Όλες οι κούτες πάνε κάτω. Πάρτε το ασανσέρ για το αρχείο.
Το ίδιο κι αυτές εκεί οι κούτες.
Ξεκινήστε.
- Θα τις πάω στο ασανσέρ πρώτα. - Τέλεια.
Περιμένετε λίγο!
Μη βιάζεστε.
Κυρία Νίλσον, αυτή η κούτα θα μείνει εδώ.
Τι έγινε πάλι; Θα πάει στο αρχείο.
Όχι.
Δεν είναι για αρχείο. Πίσω στη θέση τους.
- Στο... - Όχι! Όχι, διάβολε!
Αποφασίστε πού θα τις βάλετε.
Πού θα τις βάλουμε; Στο αρχείο θα τις βάλουμε!
- Όχι. - Για όνομα του Θεού!
- Ορίστε. Να πάνε στο αρχείο. - Όχι.
Το συζητήσαμε. Έτσι δεν είναι;
Συμφωνήσαμε με συντριπτική πλειοψηφία
ότι πρέπει να φύγουν όλα.
- Εμπρός, κυρία Νίλσον. Στο αρχείο. - Σταματήστε!
Εγώ κάνω κουμάντο εδώ.
Θέλεις να ξανακοιτάξουμε όλες αυτές τις αιτήσεις,
επειδή οι Γερμανοί άφησαν έναν και μοναδικό Εβραίο στο Όσλο;
Επειδή ήταν Σουηδός.
Γι' αυτό συμφώνησαν.
Γι' αυτό θέλω να ελέγξουμε όλες τις αιτήσεις άλλη μία φορά,
με πρώτες των Νορβηγών Εβραίων.
Έλα τώρα, υπάρχουν πάνω από 7.000 αιτήσεις!
Αν καταφέρουμε να σώσουμε κάποιον,
ακόμα κι αν είναι ένα μόνο άτομο ακόμα,
κάνοντας απλώς τη δουλειά μας,
δεν πρέπει να το κάνουμε;
Εγώ θα πάρω αυτές τις κούτες... κι εσείς πάρτε εκείνες εκεί.
Κι η Υπηρεσία Μετανάστευσης;
Δεν την έχουμε ανάγκη.
- Το Όσλο θα εκδώσει προσωρινά διαβατήρια. - Τι;
Πέτυχε την άλλη φορά.
- Έτσι, κύριε Ενγκζέλ; - Έτσι. Ακριβώς.
Απλώς είναι πίσσα σκοτάδι εδώ μέσα,
αφού οι κούτες εμποδίζουν το φως.
Κυρία Γιόχανσον, εδώ έχω 25 Νορβηγούς Εβραίους
με ισχυρούς σουηδικούς δεσμούς.
Να πάνε στο προξενείο του Όσλο αμέσως. Πες τους ότι είναι μόνο η αρχή.
Μπορούμε να βγάλουμε τουλάχιστον 150 ακόμα.
- Κύριε Σόντερστρομ; - Κυρία Γιόχανσον. Τι σύμπτωση.
Όλα καλά; Στο υπόγειο με τον Ενγκζέλ;
- Κανένα πρόβλημα; - Όχι... Όχι.
Πολύ καλά.
- Ευχαριστώ που ρωτάτε. - Ωραία. Τέλεια.
Απλώς ο κύριος Ενγκζέλ έτυχε να κρυφακούσει μια φήμη.
Μάλλον ψευδή, αλλά...
Θα ήταν κρίμα να διαδοθεί.
Δεν έχω ακούσει τίποτα. Όχι.
Ωραία.
Κύριε Σόντερστρομ, πάτε στη νότια συνοικία;
Με συγχωρείτε! Σταματήστε το τραμ!
ΔΥΣΚΟΛΕΣ
Ψάχνουμε μια κάπως δύσκολη υπόθεση.
ΒΑΣΙΜΕΣ
Αν οι Γερμανοί εγκρίνουν μια αίτηση με πιο αδύναμους δεσμούς,
θα δημιουργήσει χρήσιμο δεδικασμένο.
ΔΕΔΙΚΑΣΜΕΝΟ: ΑΠΟΦΑΣΗ ΠΑΡΑΔΕΙΓΜΑ ΓΙΑ ΠΑΡΟΜΟΙΕΣ ΥΠΟΘΕΣΕΙΣ
Έχουμε τα δίδυμα αγόρια από την Πράγα.
- Τους Μπόντι; - Ναι.
Η μάνα ζει στην Κοπεγχάγη.
Ξαναπαντρεύτηκε έναν Σουηδό.
Δεν είναι ο βιολογικός πατέρας;
Όχι, αλλά είναι σαν πατέρας τους.
Τα αγόρια είναι στην Πράγα.
Πολύ δύσκολη. Οι Γερμανοί δεν θα το εγκρίνουν.
Τι; Ούτε ο Ιωσήφ ήταν πατέρας του Ιησού.
Θα τον θεωρούσαν οι Γερμανοί "αδύναμο" δεσμό;
- Παρακαλώ; - Μας είπαν όχι.
Τι εννοείτε "όχι";
Δεν έχουν δικαιοδοσία για κάτι τέτοιο.
Για να μ' αφήσουν να επισκεφτώ τη φυλακή,
θέλουμε πρώτα άδεια από το Βερολίνο.
Τότε, θα πάρουμε.
- Τι; - Αντίο, Γουέστρινγκ.
Τη βρήκα.
Τα δίδυμα Μπόντι.
- Πόσων χρονών είναι; - Έντεκα.
ΒΕΡΟΛΙΝΟ ΣΟΥΗΔΙΚΗ ΠΡΕΣΒΕΙΑ
Φον Ότερ.
- Θα πας στο υπουργείο Εξωτερικών. - Εγώ;
Το προξενείο στο Όσλο θέλει να επισκεφτεί μια φυλακή,
για να μιλήσει σε Εβραίους. Θέλουν άδεια από το Βερολίνο.
Εσύ χειρίζεσαι τις μεμονωμένες υποθέσεις.
Ορίστε 150 τέτοιες.
Α, ναι...
Η Στοκχόλμη ψάχνει δύο δίδυμα στην Πράγα.
Μη με ρωτήσεις γιατί.
Είναι ρηματική διακοίνωση.
Λέγομαι Γκιόραν φον Ότερ.
- Θέλω να... - Περιμένετε, παρακαλώ.
Ζήτω ο Χίτλερ.
- Εσείς είστε ο Σουηδός; - Ναι.
Τι θα θέλατε;
Δεν θα έπρεπε να...
Κύριε... Γκιόραν φον Ότερ.
Έχουμε πόλεμο. Μπείτε στο θέμα.
Μάλιστα.
Ο πρόξενός μας στο Όσλο θέλει να επισκεφτεί μια φυλακή,
για να μάθουμε αν οι κρατούμενοι
έχουν ή όχι σουηδικούς δεσμούς.
Θα το κοιτάξω.
Έχω και μια ρηματική διακοίνωση.
Τι αφορά;
Ένα ζευγάρι δίδυμων που χωρίστηκαν από τους γονείς τους.
ΜΠΟΝΤΙ
ΤΗΛΕΓΡΑΦΗΜΑ
- Να πάρει. - Ούτε άδεια για τη φυλακή στο Όσλο.
Να πάρει!
Γιόστα Ενγκζέλ! Είναι εδώ;
Το λαγωνικό του Σόντερστρομ.
- Ναι; - Ο κύριος Σόντερστρομ θέλει να σε δει.
Έχω δουλειά τώρα.
- Να έρθω σε λίγο; - Δεν θα το συνιστούσα.
- Πολύ καλό. - Τέλεια. Εξαιρετικά.
Κύριε Ενγκζέλ.
Ο ανώτατος εκπρόσωπος της Γερμανίας στη Σουηδία,
ο γενικός πρόξενος Βίκτορ τσου Βιντ.
Κύριε πρόξενε,
επιτρέψτε μου να σας συστήσω τον επικεφαλής της νομικής μας υπηρεσίας.
Ο κύριος Ενγκζέλ.
Ζήτω ο Χίτλερ.
Κύριοι, υπέπεσε στην αντίληψή μας
ότι υπάρχει ένας τεράστιος αριθμός Σουηδών Εβραίων στο Όσλο.
Βασικά, φαίνεται ότι ο μισός εβραϊκός πληθυσμός της Νορβηγίας
μπορεί να δικαιούται σουηδική υπηκοότητα.
Εξετάσαμε μόνο περιπτώσεις που...
Κύριε Ενγκζέλ.
Μπαίνετε σε επικίνδυνα νερά.
Λέτε ο Άιχμαν να μην μπορεί
να κλείσει αυτό το παραθυράκι ανά πάσα στιγμή;
Ποιος είναι πάλι τούτος
που αυτός ο Γερμανός χρησιμοποιεί ως απειλή;
Είναι 36 ετών
και κάθεται στο τραπέζι του μπιλιάρδου.
Όμως δεν έχει μπάλες,
αλλά ανθρώπους σε φορτηγά τρένα.
Είναι γνωστός για...
Πώς να το θέσω; Για την ακρίβειά του,
και είναι υπεύθυνος για τη λεγόμενη Τελική Λύση.
Δυστυχώς, θα τον ξαναδούμε.
ΑΪΧΜΑΝ ΣΥΝΤΑΓΜΑΤΑΡΧΗΣ
Απολύτως κατανοητό.
Ο κύριος Ενγκζέλ θα φροντίσει με μεγάλη προσοχή
η σχέση μεταξύ Σουηδίας και Γερμανίας
να παραμείνει κύρια προτεραιότητα.
Σωστά, κύριε Ενγκζέλ;
Φυσικά.
Μη σας τρώω άλλο τον χρόνο σας.
Κύριοι.
Ευχαριστώ.
Ζήτω ο Χίτλερ.
Κάθισε.
Ξέρεις τι κάνουν οι Αμερικανοί με τους Εβραίους που θέλουν να πάνε εκεί;
Καθυστερούν τις αιτήσεις τους.
Τους ζητάνε ένα σωρό έγγραφα για να αποδείξουν ένα σωρό πράγματα,
ώσπου κουράζονται και τα παρατάνε.
Αυτό κάνουν.
Η σπουδαία χώρα στη Δύση.
Ο πόλεμος τελειώνει.
Και θα τελειώσει με τη Γερμανία ως απόλυτη υπερδύναμη, πίστεψέ με.
Κι αν είμαστε επιεικείς με τους Εβραίους, θα τιμωρηθούμε γι' αυτό.
Νομίζεις ότι δεν ξέρω τι κάνετε εκεί κάτω;
Και μετά, τι;
Όταν όλα τα έξυπνα σχέδιά σας πάνε κατά διαόλου,
τι θα κάνετε τότε;
Αλήθεια πιστεύεις ότι κάποιος ανώτερος θα σας προστατεύσει;
Σιγά μη σας προστατεύσουμε!
Στη Μόσχα θα σας στείλουμε. Άμεσα, όλους.
Αναρωτιέστε γιατί τον απειλεί με τη Μόσχα;
ΜΟΣΧΑ
Οι Σουηδοί δεν έβλεπαν τον Χίτλερ ως τον χειρότερο δικτάτορα,
αφού ο Ιωσήφ Στάλιν έσπερνε τον όλεθρο.
Δεν σπάνιζαν οι ακροάσεις Σουηδών διπλωματών μέσα στη νύχτα.
Τότε που έκανε το πιο βαρύ κρύο,
και δεν ήξερες ποτέ αν το ποτήρι σου είχε μέσα μόνο βότκα.
Γαμώτο!
Φαίνεται ότι ο Χίτλερ ξέρει τι κάνουμε.
- Τι; Εγώ δεν είπα τίποτα. - Όχι.
Εγώ φταίω. Βιαστήκαμε πολύ.
Δεν έπρεπε να ρωτήσουμε μαζί για τους Μπόντι και τη φυλακή.
- Όποιος θέλει τα πολλά... - Δεν σώζονται ένας ένας!
Τότε, προτείνω να επιστρέψουμε στον αρχικό τρόπο δουλειάς μας.
Τι σου λείπει τόσο, κύριε Χέλστεντ;
Είσαι καινούργια, κυρία Φογκλ.
Να ξέρεις ότι Εβραίοι έχουν συλληφθεί και στο παρελθόν.
Κι αφέθηκαν ελεύθεροι.
Χωρίς να σηκώσουμε σουηδικές παντιέρες.
Τι καλά να ζεις με παρωπίδες.
Τι βλακείες είναι αυτές;
Μιλάμε για φυλακή της Νορβηγίας, όχι για...
γερμανικό στρατόπεδο!
Ποιος την προσέλαβε αυτή;
Ξέχασε να ζητήσει συστάσεις;
Προφανώς όχι πρώτη φορά.
- Κι εσύ δεν μιλάς; - Τι να πω;
Τουλάχιστον πες κάτι, γαμώτο!
Εγώ θα τα πληρώσω όλα;
Γεια σου, Στιγκ. Πώς τα πέρασες σήμερα;
Μπορείς να μου διαβάσεις απόψε, μπαμπά;
- Όχι, όχι απόψε. - Σε παρακαλώ.
Γιόραν!
Τι;
Κλείσε αμέσως αυτήν τη φρικτή φασαρία!
ΟΣΛΟ
Την αυγή της 26ης Νοεμβρίου 1942,
στέλνουν όλα τα ταξί στο Όσλο,
με δύο αστυνομικούς σε κάθε αμάξι,
να μαζέψουν Εβραίους, γυναίκες, παιδιά και ηλικιωμένους.
Καλημέρα.
Τι συμβαίνει;
Πήρε ο Γουέστρινγκ από το Όσλο
και μας ενημέρωσε ότι μάζεψαν όλους τους Εβραίους
και τους έβαλαν σ' ένα πλοίο που πάει σε γερμανικό στρατόπεδο θανάτου.
Νόμιζα ότι ήταν για το θεαθήναι.
- Για το θεαθήναι; - Ναι, τι διάολο...
Πήραν όσους χωρούσε το πλοίο.
Γυναίκες, παιδιά, ηλικιωμένους, κρατούμενους.
Πάνω από 700 συνολικά.
Ένας Θεός ξέρει πού πάνε. Γιόστα...
Όμως...
Μπορούμε να αρχειοθετήσουμε όλες τις Νορβηγικές υποθέσεις, έτσι;
Βούλωσέ το, να χαρείς.
Κύριε Ενγκζέλ.
Οι Σουηδοί συγγενείς δικαιούνται να μάθουν.
Το ξέρω.
Μα έχουμε λογοκρισία.
Ο Τύπος δεν μπορεί να γράψει γι' αυτό.
Με συγχωρείτε. Ίσως ο Λογοκριτής-Νιλς το αλλάξει αυτό.
Πώς; Να μπουκάρω στο γραφείο του
και να του ζητήσω να άρει τη λογοκρισία;
Ακριβώς! Γιατί όχι;
Αυτό πρέπει να κάνεις.
Οι Σουηδοί συγγενείς θα αναρωτηθούν
γιατί οι Νορβηγοί συγγενείς τους χάθηκαν.
Σίγουρα θα αρχίσουν τις ερωτήσεις.
Πολλές ερωτήσεις.
Ο Τύπος δεν θα γράφει για τη Γερμανία πια.
Θα γράφει για τον Λογοκριτή-Νιλς και για το πώς απέκρυψε πληροφορίες.
Μα δεν ξέρω τον Νιλς.
Δεν πρόκειται να μ' ακούσει.
Ο Σόντερστρομ, τότε;
Είναι το αφεντικό του Νιλς.
Δεν θα ήθελα να είμαι στη θέση του Νιλς τώρα,
με την κατάσταση με τους Νορβηγούς Εβραίους.
Ναι, καλά λες.
Πιθανότατα έχουν πολλούς συγγενείς στη Σουηδία.
Ήξερες ότι πολλοί από τους απελαθέντες Εβραίους
ήταν και Σουηδοί;
Κι όταν οι συγγενείς τους στη Σουηδία αρχίσουν ν' αναρωτιούνται πού πήγαν,
θ' αρχίσουν τις ερωτήσεις.
Τότε, ο Τύπος δεν θα γράφει άρθρα για τη Γερμανία,
αλλά για τον Νιλς και την υπηρεσία πληροφοριών.
Με περνάτε για τελείως βλάκα;
Να πάρει!
ΚΟΡΥΦΩΣΗ ΔΙΩΞΗΣ 1.000 ΝΟΡΒΗΓΟΙ ΕΒΡΑΙΟΙ ΣΤΗΝ ΠΟΛΩΝΙΑ
Πώς διάολο βγήκε αυτό στις εφημερίδες;
Υπέθεσα ότι τα νέα θα έφταναν στη Σουηδία αργά ή γρήγορα.
Πιο αργά θα ήταν καλύτερα.
Κατακλυζόμαστε από κλήσεις πολιτών που απαιτούν να κάνουμε κάτι.
Και το Βερολίνο με κατσάδιασε.
Γαμώτο!
Ναι, ναι...
Ποιος είναι υπεύθυνος για τους Εβραίους;
Σόντερστρομ;
Ο πρωθυπουργός σάς έκανε μια ερώτηση.
Ποιος είναι υπεύθυνος;
Για τους Εβραίους...
Υπέροχα. Δεν ξέρουμε τον υπεύθυνο για τους Εβραίους.
Μέχρι τώρα δεν αποτελούσε θέμα.
- Αυτό δεν ισχύει πια. - Όχι.
Ποιος, λοιπόν;
- Ο Ενγκζέλ, μάλλον. - Ο Γιόστα Ενγκζέλ, της Νομικής Υπηρεσίας.
Πού είναι, λοιπόν;
- Καλέστε τον αμέσως. - Μάλιστα.
Φέρ' τον εδώ, γαμώτο!
Καταπληκτικό. Απίστευτο.
- Τι κάνει ο Ενγκζέλ; - Μιλάει με Όσλο.
Μιλούσε.
Ενγκζέλ.
Τι σκατά συμβαίνει στη Νορβηγία;
Να ελπίζουμε ότι θα τους φέρουν πίσω;
- Τους Εβραίους; - Ναι.
Απίθανο το βλέπω.
Στέλνουν Σκανδιναβούς στα στρατόπεδα θανάτου;
Εννοείται, ναι.
Στρατόπεδα θανάτου; Με συγχωρείτε.
Αυτό σημαίνει ότι θα θεωρήσουμε τις φήμες αληθινές;
Υπάρχουν Σουηδοί στο πλοίο;
Ένας.
Αλλά από λάθος.
Τι εννοείς;
Οι Γερμανοί εξαίρεσαν κάθε Εβραίο με σουηδικούς δεσμούς.
- Είναι ακόμα εδώ. - Δεν μιλάς σοβαρά.
- Δεν υπάρχει αμφιβολία. - Όλοι;
Πριν οι Γερμανοί συλλάβουν όλους τους Νορβηγούς Εβραίους,
είχαμε υποβάλει διακοινώσεις για τους Εβραίους με σουηδικούς δεσμούς.
Εδώ είναι 25.
Αυτοί οι Εβραίοι γλίτωσαν.
Μια αχτίδα φωτός στο σκοτάδι.
Και τώρα τι κάνουμε;
Ο Τύπος απαιτεί να δράσουμε, και ο Χίτλερ θέλει να σιωπήσουμε.
Έχετε καμιά πρόταση;
Παραμένουν περίπου εκατό Εβραίοι στη Νορβηγία.
Αλλά μάλλον θα απελαθούν σύντομα.
Εκτός αν τους δεχτεί η Σουηδία.
Να δεχτεί η Σουηδία Εβραίους;
Δεν νομίζω.
Έτσι, όλοι οι Εβραίοι στην Ευρώπη θα θέλουν να έρθουν στη Σουηδία.
Μιλάμε για εκατομμύρια.
Ο Χίτλερ θα το θεωρήσει ευθεία προσβολή.
Κι αν χειριστούμε το θέμα ανεπίσημα;
Ανεπίσημα;
Λέγε, Ενγκζέλ.
Ο Τύπος θα μάθει ότι υποβάλαμε
ανεπίσημο αίτημα στη Γερμανία να δεχτούμε τους Νορβηγούς Εβραίους.
Αφού είναι ανεπίσημο, ο Τύπος δεν μπορεί να γράψει γι' αυτό.
- Σωστά; - Θεέ μου...
Έτσι, οι Γερμανοί δεν θα εκτεθούν.
Αναλαμβάνουμε δράση, χωρίς να αναλαμβάνουμε δράση.
- Καλό ακούγεται. - Συγγνώμη...
- Να το κάνουμε; - Αυτό...
Θα δεχτούμε ένα μάτσο Εβραίους στη Σουηδία όπως όπως,
χωρίς κοινοβουλευτική απόφαση;
- Δεν δεχόμαστε Εβραίους όπως όπως. - Όχι.
Οι Γερμανοί μπορεί να μην το επιτρέψουν καν.
Αλλά έτσι θα σωπάσει ο Τύπος.
Είναι ιδανικό.
Λήξη σύσκεψης.
- Κύριε υπουργέ, εγώ... - Η σύσκεψη τελείωσε!
Χριστέ μου!
Ενγκζέλ, εσύ μείνε.
Τέλος, θέλω να σας θυμίσω ότι είμαι ο άμεσα ανώτερός σας.
Αυτό σημαίνει ότι δίνετε αναφορά σ' εμένα.
Αν παραβιάσει κανείς τις οδηγίες μας,
να ξέρει ότι ο άνθρωπός μας στη Μόσχα,
ο κύριος Άσαρσον,
θα χαρεί να ανταλλάξετε θέσεις.
Κανείς δεν θέλει τη δουλειά του Άσαρσον στη Μόσχα;
Αυτήν τη στιγμή, έχουμε 50.000 από την Ολλανδία.
Εδώ, οι Γάλλοι μαζεύουν όσους πιο πολλούς μπορούν στο Παρίσι.
Έμαθες για τα ανεπίσημα τηλεγραφήματα της Σουηδίας;
Οι Σουηδοί εκμεταλλεύονται ξεδιάντροπα τη θέση τους.
Επειδή ο Γκέρινγκ, για κάποιον λόγο, συμπαθεί αυτήν τη φαιδρή χώρα.
Το παρακολουθείς όμως, έτσι;
Φυσικά.
Δεν θα ξαναενοχλήσουν οι Σουηδοί. Ξέρουν τη θέση τους.
Καλώς.
Βάσει των Νορβηγών με εγκεκριμένους σουηδικούς δεσμούς,
βρήκα άλλους 25 Εβραίους,
από Βέλγιο και Ολλανδία, που πρέπει να δούμε.
Είκοσι πέντε για τον κύριο Ενγκζέλ.
ΕΦΙΚΤΕΣ
- Χέλστεντ; - Εγώ έχω 20.
- Είκοσι; - Ναι.
- Χάλονστεν; - Ναι; Εγώ έχω δέκα.
Κι εγώ έχω 25.
Και η Φογκλ;
Ογδόντα πέντε.
Δεν αρκούν.
Οι ατομικές διακοινώσεις δεν θα πιάνουν σε λίγο.
Πρέπει να δημιουργήσουμε δεδικασμένο με ευρύτερη εφαρμογή.
Τι κάνουμε, λοιπόν;
Τα δίδυμα Μπόντι.
Αφού η υπόθεση απορρίφθηκε.
Δεν μπορούμε να βρούμε υπόθεση που θα εγκριθεί πιο εύκολα;
Με συγχωρείς, κύριε Ενγκζέλ. Είναι φοβερή υπόθεση.
Είναι όσο δύσκολη πρέπει.
Αλλά πρέπει να ζητήσεις βοήθεια από κάποιον ανώτερο.
Για να την ξαναδώ.
Θα ήταν φοβερό γραφειοκρατικό κόλπο.
Φον Ότερ!
Εδώ είμαι!
Ευχαριστώ.
Ο Ενγκζέλ ξανάστειλε Σουηδούς διπλωμάτες
στο γερμανικό υπουργείο Εξωτερικών.
Ο γραφειοκράτης που συνάντησαν ήταν ο Μάρτιν Λούθερ.
Όχι, δεν είχε σχέση με τον άλλον, τον πιο διάσημο.
Ήταν το δεξί χέρι του Γερμανού υπουργού Εξωτερικών Ρίμπεντροπ.
Έχω κάτι από την Εύα Μπράουν.
Δείτε.
Από την Εύα Μπράουν.
Αλλά υπήρχε και κάτι από τον φίρερ στο πακέτο.
Αυτό είναι το καβούκι χελώνας από τον φίρερ.
Δεν είναι τόσο...
Θέλετε να δοκιμάσετε;
Τα συνέλαβαν στη διάρκεια επιδρομής στην Πράγα.
Τι μου λέτε;
Και τα παιδιά είναι Σουηδοί υπήκοοι;
Θεωρητικά, ναι. Αλλά, δυστυχώς, όχι στα χαρτιά.
Αλλά ο δεσμός είναι ξεκάθαρος.
Ο πατέρας τους είναι Σουηδός υπήκοος.
Και τα παιδιά Εβραίοι;
Θα βελτιωθεί πολύ η εικόνα της Γερμανίας στη Σουηδία,
αν αυτό το πρόβλημα λυθεί.
Θέλετε να πείτε ότι ένα ζευγάρι Εβραίων δίδυμων στην Πράγα
δικαιούνται σουηδική υπηκοότητα;
Ναι.
Ωραία. Προχωρήστε. Πού βρίσκονται τώρα;
Λοιπόν... Δεν είμαστε σίγουροι, ίσως στο Τερέζιενσταντ.
Στο Τερέζιενσταντ; Υπέροχα! Θα σας βγάλω άδεια.
Τι έγινε;
Θα ξανασμίξουν με τους γονείς τους.
- Αυτό είναι! - Ναι...
Ας ηρεμήσουμε.
Θα φέρω καφέ και κέικ.
Παραγγείλτε ό,τι θέλετε.
Δίπλες.
Τότε, θα ήθελα ένα γλυκό με κρέμα.
- Κι εγώ δίπλες. - Ακούω παραγγελίες.
- Δεν παίρνουμε ένα τσουρέκι; - Τσουρέκι.
Άσε το γλυκό κρέμας αν πάρουμε τσουρέκι.
Να πάρουμε μια μεγάλη τούρτα.
Γιορτάζουμε!
Αρκεί να δικαιολογείται.
- Είναι αυστηροί με τον προϋπολογισμό. - Κερνάω.
Απ' τον άλλο μήνα, με τη σύνταξη ούτε παξιμάδια!
- Ας το κάνουμε. - Ναι!
Η είδηση διαδόθηκε σε όλη την Ευρώπη και τον κόσμο,
ότι οι Εβραίοι που γράφουν στη Σουηδία θα έχουν διπλωματική προστασία.
Κύριε Ενγκζέλ.
Μια επιστολή από μια γυναίκα στο Σολτ Λέικ Σίτι.
Θέλει να βγάλει τον ανιψιό της από την Αυστρία.
Τι δεσμούς έχει;
Δουλεύει στο Σουηδικό Εργοστάσιο Ρουλεμάν στη Βιέννη.
Δεκτό. Προχώρα.
Έχω έναν που περνούσε τα καλοκαίρια στη Σουηδία ως παιδί.
Ούγγρος που σπούδασε στο πανεπιστήμιο της Ουψάλα.
Εδώ έχω έναν που δούλευε στη ναυτιλία στο Γκέτεμποργκ.
Μπορεί να εγκριθεί.
Έχει μια γριά θεία που ζει μόνη στο Γκέτεμποργκ.
ΘΕΛΕΤΕ ΚΑΘΟΛΙΚΟ ΠΟΛΕΜΟ
Κύριε διοικητή.
Με συγχωρείτε,
αλλά οι Σουηδοί υποβάλλουν πολλά αιτήματα
για Σουηδούς Εβραίους.
Πόσα;
Κάθε περιοχή με σουηδικό προξενείο υπέβαλε ρηματικές διακοινώσεις
για Εβραίους με δήθεν σουηδικούς δεσμούς, οπότε...
Είναι αρκετά.
Δηλαδή, οι Σουηδοί προσπαθούν σοβαρά
να σώσουν Εβραίους;
Ναι, κι αυτό δημιουργεί κι άλλα προβλήματα.
Απίστευτο!
Όσο περισσότερο ασχολούνται οι αξιωματούχοι μας
με θέματα σχετικά με την Τελική Λύση,
τόσο περισσότερο...
Πώς να το πω;
Αρχίζουν να σκέφτονται.
Δεν είναι όλοι πιστοί Εθνικοσοσιαλιστές.
Τότε, άλλαξε τους κανόνες.
"Από τις 31 Μαρτίου
η ξένη υπηκοότητα δεν θα γίνεται αποδεκτή ως εξαίρεση".
Τι; Για να το δω.
Γιατί άλλαξαν τους κανόνες;
Αν θέλουν γραφειοκρατικό πόλεμο,
τότε σίγουρα θα τον έχουν.
Θα θέλαμε να μάθουμε
αν οι νέοι κανόνες που θα τεθούν σε ισχύ
θα ισχύουν και για τους μισούς Εβραίους.
Μισούς Εβραίους;
Φυσικά.
Είναι σημαντικό να το ερμηνεύσουμε σωστά.
Και για τους Εβραίους κατά το ένα τέταρτο;
Μάλλον θα ισχύουν και γι' αυτούς.
Μπορώ να το ελέγξω.
Και οι Εβραίοι κατά το ένα όγδοο;
Θα σημειώσω την ερώτησή σας και θα σας απαντήσω.
Τέλεια.
Γιατί υπάρχουν και Εβραίοι κατά ένα δέκατο έκτο και...
κατά ένα τριακοστό δεύτερο.
Τι ισχύει γι' αυτούς; Πρέπει να το ξέρουμε από πριν.
Θα ρωτήσω γι' αυτό.
Τέλεια.
Τότε, η εφαρμογή του νέου κανόνα θα περιμένει
μέχρι να το ξεκαθαρίσετε.
Εξάλλου, ο ίδιος ο φίρερ σας είναι Εβραίος κατά ένα δέκατο έκτο,
και θα ήταν κρίμα να αναγκαστείτε να τον απελάσετε.
Βουδαπέστη, 20.
Επτά παραπάνω από την προηγούμενη φορά.
- Ο Ενγκζέλ; - Εδώ είναι ο Ενγκζέλ.
Βιέννη, 75.
- Τι διάολο συμβαίνει; - Συγγνώμη, τι εννοείτε;
Το Βερολίνο μ' έχει πρήξει,
επειδή ισχυριζόμαστε ότι ένας σωρός Εβραίοι είναι Σουηδοί.
- Λοιπόν... - Τι είναι όλες αυτές οι υποθέσεις;
Γιατί δεν τις είδε η Υπηρεσία Μετανάστευσης;
Γιατί δεν τις είδα;
Δεν υπάρχει λόγος. Είναι Σουηδοί υπήκοοι.
Εγώ δεν το βλέπω έτσι!
Απ' ό,τι καταλαβαίνω, είναι Εβραίοι
που δεν έχουν πατήσει ποτέ στη Σουηδία!
Σε παρακαλώ, Πόλσον. Ηρέμησε.
Η επίσημη θέση μας είναι η ουδετερότητα.
Το θεωρείτε ουδέτερο αυτό;
Τι δεν καταλαβαίνετε εδώ που κάθεστε...
Παίζετε με...
Δεν έχετε ιδέα τι...
- Τι θόρυβος είναι αυτός; - Οι σωλήνες αποχέτευσης.
Ναι. Όλα τα σκατά κατεβαίνουν από τον τρίτο όροφο.
Λύματα;
Ζητήσαμε μεγαλύτερο γραφείο,
αλλά μας γράψανε.
Έχω εδώ τις διαστάσεις.
Πρόσεχε, Ενγκζέλ.
Πρόσεχε.
Να προσέχετε πολύ, όλοι σας.
Πού είχαμε μείνει;
Πόσο αφελής μπορεί να είναι κανείς;
Καθόλου αφελής. Ο Ενγκζέλ πρέπει να τιμωρηθεί.
Μας κοστίζει κιόλας. Η αποδοχή Εβραίων δεν είναι ανέξοδη.
Κοστίζει λεφτά.
Ακριβώς! Κοστίζει!
Ξέρω ποιος μπορεί να μαζέψει τον Ενγκζέλ.
Πάρε τον Έρενπραϊς!
Κύριοι.
ΕΡΕΝΠΡΑΪΣ ΕΒΡΑΪΚΗ ΣΥΝΑΓΩΓΗ
Κύριε Ενγκζέλ.
Κανείς δεν είναι πιο ευγνώμων από εμάς
για το έργο που κάνετε.
Τη δουλειά μας κάνουμε.
Όσοι έρχονται εδώ...
Δεν είναι όλοι τραπεζίτες, που λέει ο λόγος.
Δεν έχουν υπάρχοντα. Τα πάντα κατασχέθηκαν.
Είναι απλούστατα άποροι.
Οπότε...
Πού θα βρούμε τα λεφτά;
Με συγχωρείτε. Όταν λέτε "εσείς"
και όταν μιλάτε για "βοήθεια",
εννοείτε ότι είστε υπεύθυνος για όσους έρχονται εδώ;
Κοιτάξτε, είναι λίγο παράδοξο.
Όσο πιο πολλούς βοηθάτε εσείς, τόσο πιο λίγους βοηθάμε εμείς.
Ήταν όντως έτσι;
Ναι. Βάσει ενός σουηδικού νόμου 50 ετών,
όλες οι θρησκευτικές κοινότητες ήταν οικονομικά υπεύθυνες για τα μέλη τους.
Και τώρα η σουηδο-εβραϊκή συναγωγή είχε σχεδόν ξεμείνει από λεφτά.
Δηλαδή, ως συναγωγή, θα αναγκαστείτε να τους διώξετε;
Όχι. Δεν θα διώξουμε κανέναν. Δεν θα το κάναμε ποτέ αυτό.
Όμως...
Και πάλι... Πού θα βρούμε τα λεφτά;
Αυτό είναι πραγματικά ο γόρδιος δεσμός.
Κύριοι.
Τι είναι ο γόρδιος δεσμός;
Ένα δύσκολο πρόβλημα με απλή λύση.
Λάβαμε γράμμα από τους Μπόντι.
- Και; - Τα δίδυμα δεν πήγαν.
Μα...
Πάρτε για εξηγήσεις τον Γερμανό που ενέκρινε τη διακοίνωση.
Δεν γίνεται.
Τον απέλυσαν και τον έστειλαν σε στρατόπεδο συγκέντρωσης.
Φαίνεται ότι προσπάθησε να ρίξει τον υπουργό Εξωτερικών.
Ξέρουμε πού είναι τα δίδυμα;
- Μάλλον σε στρατόπεδο στο Τερέζιενσταντ. - "Μάλλον";
Μπορούμε να το επιβεβαιώσουμε;
Μπορούμε να πάμε εκεί να τα ψάξουμε.
Δεν είναι κακή ιδέα, Χάλονστεν. Μ' αρέσει που συμβάλλεις.
ΕΞΩ ΑΠΟ ΤΟ ΤΕΡΕΖΙΕΝΣΤΑΝΤ
Καλά πρέπει να πηγαίνουμε.
Ωραία.
Πεθύμησα λίγο κυνήγι.
Ίσως ένα πατέ πουλερικών.
Λες να βρούμε εδώ;
Λίγο απίθανο.
Τα χαρτιά σας.
Σουηδοί;
Τι θέλετε;
Δουλεύουμε για τη σουηδική πρεσβεία
και θέλουμε να ρωτήσουμε για δύο παιδιά.
Είναι Σουηδοί υπήκοοι και μάλλον είναι σ' αυτό το στρατόπεδο.
Έχετε άδεια;
Μιλήσαμε με Βερολίνο.
Μα δεν πρόλαβαν ακόμα, και είναι πολύ επείγον, οπότε...
- Πήρε τα διαβατήριά μας. - Ναι, όντως.
Ηρέμησε.
Απαγορεύεται, κύριοι.
Τότε, ας γυρίσουμε πίσω.
Δεν μπορούμε να μπούμε για λίγο;
Λίγες ερωτήσεις θα κάνουμε μόνο.
Γυρίστε πίσω!
Μάλιστα, κατάλαβα.
- Τι μέρος είναι αυτό; - Δεν φαίνεται τόσο χάλια.
Δεν το λες και πατέ πουλερικών.
Ευχαριστώ.
Το ίδιο. Ευχαριστώ.
Με συγχωρείτε. Να σας ρωτήσω κάτι στα γρήγορα;
Ψάχνουμε κάποια δίδυμα που μάλλον είναι σ' αυτό το στρατόπεδο.
Ξέρετε πώς θα μπορούσαμε να μάθουμε περισσότερα;
Τι κάνεις;
Ξέρετε κανέναν που δουλεύει στο στρατόπεδο;
Κανέναν φύλακα, ας πούμε;
Μπορούμε να πληρώσουμε.
Τα δίδυμα ζουν.
Δόξα τω Θεώ.
Όπως υποψιαζόμασταν, είναι σε στρατόπεδο στο Τερέζιενσταντ.
Μα υπάρχει κι "αλλά".
Το στρατόπεδο είναι κέντρο διαμετακόμισης.
- Που σημαίνει ότι θα... - Θα μεταφερθούν.
Θα πιάσουμε όλο το γερμανικό υπουργείο Εξωτερικών.
Πάω στον υπουργό.
Δεν θα σ' αφήσει ο Σόντερστρομ, για παιδιά και μόνο.
Ποιος είπε ότι θα πάω μέσω Σόντερστρομ;
- Κυρία Φογκλ. Θα έρθεις μαζί μου; - Φυσικά.
Δεν θέλω να αναμειχθώ.
Καταλαβαίνω.
Απλώς...
Έχουμε την ευκαιρία να δημιουργήσουμε δεδικασμένο.
Αν φέρουμε σπίτι τα παιδιά,
θα μπορούμε να δεχτούμε ακόμα πιο πολλούς Εβραίους.
Όλοι ξέρουμε τι συμβαίνει.
Αν κάτι πάει στραβά,
η ευθύνη θα είναι δική σου.
Καταλαβαίνεις τι σου λέω;
Πολύ πριν την D-Day,
και πολύ πριν ο σοβιετικός στρατός συντρίψει το Βερολίνο,
τρεις Σουηδοί διπλωμάτες, που έστειλε ο Ενγκζέλ,
όρμησαν στο γερμανικό υπουργείο Εξωτερικών.
Ήρθα να δω τον κύριο Γκρούντερ.
- Περάστε. - Ευχαριστώ.
Ήρθα να δω τον κύριο Γκρόμπγκελντ.
Ευχαριστώ.
Ήρθα να δω τον κο Γκετζ.
Ίσως η πιο σκληρή επίθεση από τη σουηδική τίγρη από τότε που...
Βασικά, από ποτέ.
Δεχτήκατε μια ρηματική διακοίνωση
για ένα ζευγάρι 11χρονων δίδυμων
και υποσχεθήκατε να...
Θα εκτιμούσαμε μια άμεση και θετική απάντηση στο αίτημά μας.
- Δεν είναι καλό αυτό. Δεν είναι καλό. Όχι. - Σόντερστρομ...
Ηρέμησε.
Για να ξανασμίξουν τα παιδιά με τους γονείς στη Σουηδία.
Πού είναι τα παιδιά;
Γιατί δεν ήρθατε σ' εμένα;
Αν οι Γερμανοί θυμώσουν...
θα επιπλήξουμε τη Νομική Υπηρεσία.
Επίπληξη. Ωραία. Πολύ ωραία.
Οι Γερμανοί θα δουν ότι αναλαμβάνουμε δράση.
Πολύ ωραία, κύριε υπουργέ.
Κύριε υπουργέ, είπαμε να σας πάρω μετά το φαγητό.
Κανένα νέο από το Βερολίνο;
Τα παιδιά θα γυρίσουν.
Αλλά προκάλεσες φοβερό μπάχαλο.
Στο γραφείο του Σόντερστρομ σε μία ώρα.
- Αυτά είχα να πω. - Ναι. Ευχαριστώ.
Ο άνθρωπός μας στη Μόσχα...
αντικαθίσταται.
Μάλιστα.
Θέλετε να προτείνω το κατάλληλο άτομο που...
Όχι, θέλουμε να τον αντικαταστήσεις εσύ.
Εσύ και το τμήμα σου.
Η μεταφορά όλου του τμήματός μας στη Μόσχα αυτήν τη στιγμή φαίνεται...
Τακτοποιήθηκε.
ΜΟΣΧΑ
Πω πω! Έχει πάρτι απόψε;
Εκπροσώπηση.
Μάλιστα. Ωραία.
Μπράβο για σήμερα.
Να 'σαι καλά.
Αλήθεια, τι ήθελε ο Σόντερστρομ;
Ήθελε να μας συγχαρεί για τα παιδιά των Μπόντι.
Μάλιστα.
Θα δοθεί αύξηση, λοιπόν;
Όχι. Ίσως αν φέρω παγκόσμια ειρήνη.
Από αύριο.
- Καλό βράδυ. - Τα λέμε.
- Καλό βράδυ. - Καλό βράδυ.
Κύριε Ενγκζέλ.
Σε μία εβδομάδα,
τα δίδυμα Μπόντι θα σμίξουν με τους γονείς τους στην Κοπεγχάγη.
Θυμάστε τις αντιδράσεις όταν ο Τύπος έγραψε για τη Νορβηγία;
Τι λέτε να γράψει ο Τύπος για τα δίδυμα Μπόντι;
Μπορείτε να πάτε κι εσείς!
Πάρτε κάποιον για φωτογραφίες.
Κάποιον;
Απ' όσο σε ξέρω, μάλλον στον εαυτό σου αναφέρεσαι.
Όχι.
Όχι εγώ. Κάποιος άλλος.
Χάρη σ' εσένα έγινε.
Εσύ είσαι αυτή που πρέπει να πάει.
Μιας και λέμε για την Ελβετία...
Πώς θα σου φαινόταν μια μετάθεση στο εξωτερικό;
- Στην Ελβετία; - Όχι στην Ελβετία.
Τι; Γίνεται πόλεμος.
Αλλά η διπλωματία δεν σταματάει.
Στις ΗΠΑ; Τα παιδιά θα ξετρελαθούν.
Ναι... Σωστά.
Κυρία Ενγκζέλ. Καιρό έχω να σας δω.
Ελπίζω να έχετε γούνινο παλτό.
Αλλιώς θα πρέπει να πάρετε.
Γούνινο παλτό;
Για να αντέξετε τον χειμώνα.
Στη Μόσχα.
- Στη Μόσχα; - Ναι.
Υπέροχες εγκαταστάσεις.
Μπορώ να σας πω λίγο, κύριε υπουργέ;
Δεν καταλαβαίνω γιατί παίρνω μετάθεση.
Η επιχείρηση Μπόντι πήγε καλά.
Γι' αυτό ακριβώς.
Χρειαζόμαστε έναν καλό άνθρωπο σαν εσάς στη Μόσχα.
Είναι σημαντικό.
Σημαντικό για τη Σουηδία, και πρέπει να κάνουμε όλοι το καθήκον μας.
Αλλά πρέπει να το πείτε στη σύζυγό σας.
- Μ' αρέσουν αυτές οι αίθουσες. - Ναι...
Ίνγκριντ;
Είσαι ο πιο ευσυνείδητος άνθρωπος στο υπουργείο Εξωτερικών.
Τι έγινε;
Λυπάμαι.
Αλλά... Λοιπόν...
Τότε, θα πας χωρίς εμένα και τα παιδιά.
Μην το λες αυτό.
Στη Μόσχα, Γιόστα; Στη Μόσχα!
Εντάξει...
ΚΟΠΕΓΧΑΓΗ
- Έχω άσχημο προαίσθημα. - Γιατί;
Έχω γερμανικό διαβατήριο.
Καλό δεν είναι αυτό στην παρούσα φάση;
Εξάλλου, έχω διπλωματικό διαβατήριο.
- Είναι μαζί μου. - Ναι.
- Γιατί έχει παντού Γερμανούς στρατιώτες; - Μάλλον για Εβραίους.
Τους μαζεύουν, νομίζω.
ΚΟΠΕΓΧΑΓΗ
- Νομίζω ότι είναι... - Ναι.
Με συγχωρείτε.
Ο κύριος και η κυρία Μπόντι;
- Ο Γιόστα Ενγκζέλ; - Σωστά.
Κύριε Ενγκζέλ...
"Θέλω να σας ευχαριστήσω θερμά.
Είστε καλός άνθρωπος.
Ευχαριστώ πολύ".
- Θα στηθείτε; - Εντάξει.
Θα βγάλουμε φωτογραφία πριν...
Έτοιμοι;
Ένα, δύο, τρία.
Πού είναι τα παιδιά μου; Γιατί δεν ήρθαν;
Λούκας!
Ματέο!
Ματέο! Λούκας!
Πού είναι τα παιδιά μου;
Λούκας!
Πού είναι τα παιδιά μου;
Θα τηλεφωνήσω στο Βερολίνο.
Πού είναι τα παιδιά μου;
Συγχώρεσέ με.
Δεν κάνατε τίποτα κακό.
Τίποτα.
Πού μένει η οικογένειά σου στη Γερμανία;
Στο Λίμπεκ.
Έχω πέντε χρόνια να πάω.
Κύριε Ενγκζέλ;
Καταλαβαίνετε τι συμβαίνει στη Δανία;
Πρέπει να καταργήσετε τη βίζα.
Λες να μην το ξέρω;
ΕΛΕΓΧΟΣ ΔΙΑΒΑΤΗΡΙΩΝ
Θα επικοινωνήσω με τους άλλους στο τμήμα,
να μας συναντήσουν στη Στοκχόλμη.
Κύριε Ενγκζέλ!
- Κύριε Ενγκζέλ! - Τι;
Πού νομίζεις ότι πας; Δεν μπορείς να μπεις.
- Είμαι με τον κο Ενγκζέλ. - Τι τρέχει;
Η φίλη σας δεν μπαίνει στη Σουηδία.
- Είναι η βοηθός μου. - Δεν βοηθάει αυτό.
Τι ανοησίες λέτε; Έχει κάθε δικαίωμα να μπει στη Σουηδία.
Διπλωματικό διαβατήριο. Κι αυτή γερμανικό.
Αυτό εννοείτε;
Παρόλο που ισχύει, η φάρα της δεν μπορεί να μπει χωρίς ειδική βίζα.
Έπρεπε να σας το πω.
Είμαι ο επικεφαλής της υπηρεσίας που εκδίδει τις βίζες που λες.
Της δίνω άδεια να μπει στη Σουηδία.
Δεν ξέρω πώς λειτουργείτε στη Στοκχόλμη,
αλλά εδώ ακολουθούμε τον νόμο.
Και άνθρωποι σαν αυτήν...
Πίσω στη Γερμανία!
Για ηρέμησε, γαμώτο!
Θα το λύσετε μετά.
- Θα το καταγγείλω! - Σταματήστε!
Θα το πληρώσεις! Θα το λύσω το θέμα.
Δεσποινίς Φογκλ,
μίλησα με τη σουηδική διπλωματική αποστολή στην Κοπεγχάγη.
Πρέπει να γυρίσεις στη Δανία.
Κάποιος από την αποστολή θα σε βρει στο τελωνείο.
Και θα μείνεις εκεί.
Στη διπλωματική αποστολή.
Εντάξει.
Πώς είσαι;
Μια χαρά.
Την τελευταία φορά στο Λίμπεκ...
Γιατί πήγες;
Έψαχνες την οικογένειά σου, έτσι;
- Τους βρήκες; - Όχι.
Όχι... Και σου σφράγισαν το διαβατήριο με "J".
Πώς γύρισες στη Σουηδία;
Στάθηκα τυχερή.
Τυχερή;
Κακώς είναι θέμα τύχης.
Να πάρει.
Καταραμένος σιδηρόδρομος.
Έρχεται.
ΣΤΟΚΧΟΛΜΗ
- Κύριε Ενγκζέλ. - Ναι.
Ναι, μας... Μας τελειώνει ο χρόνος.
Πρέπει να δουλέψουμε γρήγορα και αποτελεσματικά.
Πρέπει να μιλήσω στον υπουργό.
Δεν ήταν απαραίτητο αυτό.
- Φύγε! - Ναι, ναι! Φεύγουμε!
- Είστε καλά; - Ναι.
- Προχώρα, Χέλστεντ! - Άουτς!
- Πρέπει να... - Είναι επείγον!
Έχουμε πρόβλημα.
Πρέπει να ζεσταθεί η μηχανή.
- Μπορούμε να φύγουμε; - Φύγε!
Δοκιμάστε να την κοπανήσετε.
Έτσι; Έτσι να την κοπανήσω;
- Βάλε μπροστά! - Ηρεμήστε!
Τώρα!
Εκεί. Ας κλείσουμε την πόρτα. Πιάσε.
Ευχαριστώ.
Λυπάμαι, κύριοι, αλλά ο υπουργός είναι απασχολημένος.
Όχι, με συγχωρείτε, κύριε Σόντερστρομ.
Είναι πολύ πιθανό όλοι οι Εβραίοι στη Δανία να συλλαμβάνονται για απέλαση.
Όπως στη Νορβηγία.
Γνωρίζουμε τη φήμη, και έχουν ληφθεί μέτρα.
Μείνετε ήσυχοι. Πηγαίνετε.
Μπορώ να ρωτήσω τι είδους μέτρα;
Η πρεσβεία στο Βερολίνο έλαβε οδηγίες να ερευνήσει την κατάσταση.
Τι να ερευνήσει; Ισχύει! Το είδα με τα ίδια μου τα μάτια!
Τι θέλετε, κύριε Ενγκζέλ;
Θέλετε να καταργήσετε τη βίζα;
Είμαστε ουδέτερο έθνος.
- Είναι δούναι και λαβείν. - Κυρίως δούναι.
Προτιμάτε το ρίσκο γερμανικής κατοχής;
Εξάλλου, ακόμα κι αν θέλαμε να καταργήσουμε τη βίζα, δεν μπορούμε.
Βάσει της νομοθεσίας μετανάστευσης,
την οικονομική ευθύνη φέρουν οι Σουηδοί Εβραίοι.
Ή θα αλλάζατε έναν νόμο 50 ετών σ' ένα πρωί;
Ίσως πρέπει να περιμένουμε.
Να περιμένουμε;
Σε βάρεσε ο ήλιος κατακέφαλα;
Μίλησε ο Ενγκζέλ στους Γερμανούς; Όχι.
Με στρατιωτικό νόμο, λογικό να κυκλοφορούν Γερμανοί.
Δεν έχει σχέση με τους Εβραίους.
Έχεις χαζέψει τελείως;
Πιστεύεις ότι δεν μαζεύουν Εβραίους;
Αυτό κάνουν.
Τους μαζεύουν.
Ώρα να γυρίσουμε πίσω.
Πώς το ξέρει ο Λογοκριτής-Νιλς;
Λοιπόν...
Πριν γίνει ο Λογοκριτής-Νιλς,
υπηρετούσε στην Κοπεγχάγη.
Εκεί γνώρισε τον απεσταλμένο της Γερμανίας.
Κι όταν οι Γερμανοί αποφάσισαν να μαζέψουν τους Εβραίους στη Δανία,
ο Νιλς ήταν από τους πρώτους που το έμαθαν.
Ζήτησε από τον Γερμανό φίλο του να έρθει στη Στοκχόλμη
και να ενημερώσει τη σουηδική κυβέρνηση.
Το Βερολίνο το αποφάσισε;
Για πόσους Εβραίους μιλάμε;
Αν είναι αλήθεια, είναι πολύ σοβαρό.
- Άρα, ο πρωθυπουργός το ξέρει; - Ναι.
Θέλουν να επιβεβαιώσει το Βερολίνο ότι όντως ισχύει.
"Ότι όντως ισχύει";
Νομίζουν ότι θα μας πουν, αν ρωτήσουμε ευγενικά;
Είπατε στον Σόντερστρομ για τις βίζες;
Είπε ότι είναι θέμα χρημάτων.
Ακριβώς.
Όλα είναι θέμα χρημάτων.
- Κυρία Γιόχανσον. - Ναι;
- Είναι εδώ ο Χάμαρχελντ; - Πότε δεν είναι;
Χέλστεντ, Χάλονστεν, ελάτε μαζί μου.
Θα λύσουμε τον γόρδιο δεσμό.
Πού πάμε;
Εγώ πάω στον Χάμαρχελντ.
Εσύ, Χάλονστεν...
Υπάρχει ένας Δανός υπουργός εξόριστος στην πόλη.
Φέρ' τον στον Χάμαρχελντ το συντομότερο.
- Θα περιμένω εκεί. - Δεν ξέρω γιατί, αλλά εντάξει.
Κι εσύ, Χέλστεντ, πρέπει να κανονίσεις συνάντηση
στο γραφείο του υπουργού με τον Έρενπραϊς.
Έγινε. Θα το κανονίσω.
Αλλά να μην το μάθει ο Σόντερστρομ.
- Και τι να κάνω; - Βρες την άκρη.
- Να ανακατέψω τον Λογοκριτή-Νιλς; - Ανακάτεψε όποιον θες.
Συγγνώμη που μπουκάρω με τόσο αγενή τρόπο.
ΧΑΜΑΡΧΕΛΝΤ ΠΡΙΝ ΓΙΝΕΙ ΓΝΩΣΤΟΣ
Αλλά έχω έναν γόρδιο δεσμό
που νομίζω ότι εσείς μπορείτε να με βοηθήσετε να λύσω.
Είσαι σίγουρος ότι εδώ ήθελε να συναντηθούμε ο τσου Βιντ;
Ναι...
Τουλάχιστον έτσι είπε.
Δεν θα έπρεπε να συμμετέχει κι ο Σόντερστρομ;
Είναι σε αμάξι τώρα. Να ξεκινήσουμε χωρίς αυτόν;
Αν δεν πειράζει.
- Κύριε Έρενπραϊς. - Ναι;
Νομίζω ότι βρήκα ένα σπαθί για τον γόρδιο δεσμό μας.
Τι;
Ακριβώς. Τι εννοείτε;
Ένα παραθυράκι στον νόμο
που καθιστά την εβραϊκή συναγωγή οικονομικά υπεύθυνη για τους πρόσφυγες.
Ο κύριος Χάμαρχελντ δεν είναι μόνο υφυπουργός Οικονομικών.
Είναι και πρόεδρος του Γενικού Συμβουλίου της Κεντρικής Τράπεζας.
Δεν τους εξηγείτε;
Για να παρακάμψουμε την οικονομική ευθύνη,
καλέσαμε έναν εξόριστο Δανό υπουργό, τον Γιόχαν Κρούζε.
Η σουηδική κυβέρνηση θα σας δανείσει 20 εκατομμύρια κορώνες
ως οικονομική βοήθεια για Δανούς πρόσφυγες που έρχονται στη Σουηδία.
Θυμάστε ότι είμαι εξόριστος;
Δεν θα δανείσουμε τα χρήματα στο κράτος της Δανίας.
Η Σουηδία θα δανείσει τα λεφτά σ' εσάς. Προσωπικά.
Γιατί μπορείτε να σώσετε τις ζωές Δανών Εβραίων.
Εμείς δεν μπορούμε.
Είκοσι εκατομμύρια;
Θα ορίσουμε ως εγγυητή το μελλοντικό κράτος της Δανίας.
Όλα όσα είπατε από την ώρα που μπήκα εδώ μέσα
είναι ό,τι πιο χαζό, ανεγκέφαλο, παράλογο έχω ακούσει ποτέ.
Έτσι είναι η σουηδική λογική;
Πώς διάολο σκαρφιστήκατε τέτοιο σχέδιο;
Δώστε το συμβόλαιο.
Αφού ένας εξόριστος Δανός υπουργός έχει τα χρήματα,
ο κύριος Έρενπραϊς δεν χρειάζεται να νιώθει πια οικονομικά υπεύθυνος.
Αυτό σημαίνει ότι τίποτα πλέον δεν μας εμποδίζει
να δεχτούμε τους Δανούς Εβραίους.
Καταπληκτικό.
Σήμερα το πρωί τα κάνατε όλα αυτά;
Είναι... Είναι ένα θαύμα.
Όχι, γραφειοκρατία είναι.
Σταματήστε! Περιμένετε! Τι συνάντηση είναι αυτή που δεν καλέστηκα;
Μόλις λύσαμε το πώς θα περάσουν με ασφάλεια στη Σουηδία οι Εβραίοι.
Για ποιον λόγο;
Λόγω των γεγονότων στη Δανία.
Μάλιστα.
Κύριοι, λάβαμε...
Λάβαμε επιβεβαίωση από το Βερολίνο;
Ξέρουμε αν αληθεύουν οι φήμες;
Όχι, δεν λάβαμε.
Κύριοι, προτείνω να κρατηθούμε λίγο ακόμα.
Σόντερστρομ.
Μας επισκέφτηκε Γερμανός πληροφοριοδότης.
Ο Ενγκζέλ πήγε ο ίδιος στην Κοπεγχάγη.
Και πάλι, κύριε υπουργέ,
η κυβέρνηση της Σουηδίας δεν πρέπει να ενεργεί βάσει φημών.
Θα ρισκάρουμε μια γερμανική επίθεση επειδή πιστεύουμε τις φήμες;
- Όχι. - Όχι.
Προτείνω να περιμένουμε μέχρι να επιβεβαιώσει το Βερολίνο
αν οι φήμες αληθεύουν ή όχι.
- Να τους τηλεφωνήσουμε; - Καλή πρόταση, κύριε υπουργέ.
- Κύριε Έρενπραϊς. - Ναι;
Σας ευχαριστώ για τον χρόνο σας.
Κύριε Χάμαρχελντ, ευχαριστώ πολύ για τον χρόνο σας.
Πολύ ευγενικό εκ μέρους σας.
Και, κύριε Ενγκζέλ, έχεις την καλοσύνη να επιστρέψεις στη δουλειά σου;
Μα, εμείς...
Αμέσως, παρακαλώ.
- Αφού εμείς... - Ευχαριστώ, κύριοι.
- Το λύσαμε το θέμα! - Ενγκζέλ...
- Δεν υπάρχει λόγος να... - Συνέχισε τη δουλειά σου, Ενγκζέλ.
Ευχαριστώ. Πηγαίνετε.
Εδώ είστε! Ωραία.
Σου έδωσε ο υπουργός Εξωτερικών το πράσινο φως;
Όχι. Όλα είναι στον αέρα.
Δεν σας είπε ο Σόντερστρομ να συνεχίσετε τη δουλειά σας;
Ναι, αυτός...
Αυτό είπε.
Κυρία Γιόχανσον, ξέρεις να κανονίζεις συνεντεύξεις Τύπου;
Όχι.
Με συγχωρείτε.
Πραγματοποιείται συνέντευξη Τύπου στο κτίριο αυτήν τη στιγμή.
- Τη μισή Σουηδία κάλεσες; - Ωραία δεν είναι;
Καλησπέρα και καλώς ήρθατε.
Θα διαβάσω ένα ανακοινωθέν
της σουηδικής κυβέρνησης.
"Η υποχρέωση βίζας που ίσχυε για τους Εβραίους που εισέρχονται στη χώρα
καταργείται από σήμερα".
Τι διάολο; Τι λέει;
"Συνεπώς, όποιος είναι εβραϊκής θρησκείας
είναι ευπρόσδεκτος στο σουηδικό έδαφος".
Εννοείτε Δανούς Εβραίους που θέλουν να φύγουν από τη Δανία;
Εννοώ όλους τους Εβραίους.
"Και όποια χώρα εναντιωθεί σ' αυτό
θα υποστεί σοβαρές συνέπειες".
Τι σημαίνει "σοβαρές συνέπειες";
Δεν είμαστε σε θέση ν' απαντήσουμε τώρα.
Ενγκζέλ!
Είναι 6:30 μ.μ. Ακούτε ειδήσεις.
Από σήμερα, 2 Οκτωβρίου, η κυβέρνηση ανακαλεί την υποχρέωση βίζας
για όλα τα άτομα εβραϊκής καταγωγής.
Αυτό σημαίνει ότι η υποχρέωση βίζας, που ίσχυε μέχρι τώρα
για Εβραίους που έμπαιναν στη Σουηδία, καταργείται πλέον.
Το ανακοινωθέν ανέφερε επίσης
ότι, αν κάποια χώρα εναντιωθεί σ' αυτήν τη νέα απόφαση,
θα υποστεί σοβαρές συνέπειες.
Συνεπώς, κάθε άτομο εβραϊκής θρησκείας είναι ευπρόσδεκτο σε σουηδικό έδαφος.
Σβεν;
Τι είναι;
- Κοίτα. - Τι;
Κοίτα.
Τι έγινε πάλι;
Εκατόν είκοσι;
Θα 'πρεπε να είναι δεκάδες χιλιάδες. Πού είναι;
Στη Σουηδία.
Ο Χίτλερ σάς θέλει στο γραφείο του.
Γιατί δεν καταλάβαμε ακόμα αυτήν την άθλια χώρα;
Αυτό συνέβη πραγματικά;
Ναι.
Ο Νταγκ Χάμαρχελντ δάνεισε κρατικά κεφάλαια σε έναν Δανό ιδιώτη.
Η Σουηδία απείλησε με "σοβαρές συνέπειες" σε συνέντευξη Τύπου.
Και χιλιάδες πρόσφυγες πέρασαν τα στενά του Έρεσεντ.
Και η πορεία του πολέμου είχε αλλάξει, οι Γερμανοί υποχωρούσαν.
Ήρθατε.
Σόντερστρομ, Ενγκζέλ.
Ακούστε αυτό. Η Washington Post γράφει για μας.
"Το μόνο φωτεινό σημείο στο αιώνιο σκοτάδι".
Ακούστε αυτό.
"Η Σουηδία αναδείχθηκε ως ηθική υπερδύναμη
σώζοντας τον εβραϊκό πληθυσμό της Δανίας".
Ενγκζέλ, πες μου. Τι σε έκανε να καλέσεις συνέντευξη Τύπου;
Να σας πω...
Ο Σόντερστρομ με διέταξε να συνεχίσω τη δουλειά μου.
Σόντερστρομ, να πάρει... Αξίζεις το βάρος σου σε χρυσό.
Δεν ξέρω γι' αυτό... Ας μην υπερβάλλουμε.
Έσωσες τους Εβραίους. Και τώρα αυτό το αμερικανικό άρθρο...
Είναι σπουδαίο πράγμα.
Όλοι κάναμε αυτό που μας αναλογούσε.
Πράγματι.
Αλλά χρειάζομαι το κοφτερό μυαλό σου
και την ικανότητά σου να κάνεις το σωστό όταν πρέπει.
Να 'στε καλά.
Τιμή μου να σας υπηρετώ, κύριε υπουργέ.
Πείτε μου αν χρειαστείτε κάτι.
Ναι.
Γι' αυτό θα γίνεις απεσταλμένος μας.
- Ναι; - Στη Μόσχα.
Εγώ;
Ναι.
Πρώτη φορά άκουγα για τον Γιόστα και την υπηρεσία του.
Απέδειξαν ότι οι απλοί άνθρωποι μπορούν να αψηφήσουν την ιστορία
και να κάνουν τη διαφορά.
Γεια.
- Καλώς ήρθες! - Ευχαριστώ.
Καλώς ήρθες.
Γεια.
Έχω τρομερές αλλεργίες.
Τα μάτια κι η μύτη μου δεν σταματάνε να τρέχουν.
Χαίρομαι που γύρισες. Έχουμε πολλά να κάνουμε.
Και τα πάω χάλια με τη δαχτυλογράφηση.
Και έχουμε νέες αιτήσεις να δεις.
Είσαι δυο φορές πιο γρήγορη από τους άλλους.
Γι' αυτό, μας έλειψες.
Ήταν ώρα για το επόμενο βήμα.
Ώρα να γνωρίσω τον Γιόστα.
Ο γιος μου έφτιαξε τζαζ μπάντα, και υποσχέθηκα να πάω στη συναυλία του.
- Τι ωραία! - Υποκειμενικό αυτό.
Πολλή φασαρία από κλαπατσίμπαλα.
- Συγγνώμη, ψάχνω τον Γιόστα Ενγκζέλ. - Εγώ είμαι.
Ραούλ Βάλενμπεργκ. Μιλήσαμε στο τηλέφωνο.
Είπα ότι θα περνούσα να μιλήσουμε για το έργο σας.
Φοβάμαι ότι εγώ πρέπει να φύγω,
αλλά η κυρία Φογκλ, ο κύριος Χάλονστεν
και ο κος Χέλστεντ θα απαντήσουν στις ερωτήσεις σας.
Φυσικά.
- Καλώς ήρθατε, κε Βάλενμπεργκ. - Ευχαριστώ.
Ο ΕΝΓΚΖΕΛ ΔΕΝ ΜΙΛΗΣΕ ΠΟΤΕ ΔΗΜΟΣΙΑ
ΓΙΑ ΟΣΑ ΕΚΑΝΕ ΓΙΑ ΤΟΥΣ ΕΒΡΑΙΟΥΣ ΣΤΟΝ Β' ΠΑΓΚΟΣΜΙΟ
Έλα, μπαμπά! Σουίνγκ!
Τέλειο δεν είναι;
ΣΥΝΕΧΙΣΕ ΤΗ ΔΙΠΛΩΜΑΤΙΑ ΚΑΙ ΑΠΕΒΙΩΣΕ ΤΟ 1997
ΩΣ ΑΓΝΩΣΤΟΣ ΗΡΩΑΣ ΠΟΛΕΜΟΥ ΣΕ ΗΛΙΚΙΑ 100 ΕΤΩΝ
ΤΟ ΣΥΣΤΗΜΑ ΠΡΟΣΩΡΙΝΩΝ ΔΙΑΒΑΤΗΡΙΩΝ ΤΗΣ ΥΠΗΡΕΣΙΑΣ ΤΟΥ ΓΙΟΣΤΑ ΕΝΓΚΖΕΛ
ΕΞΕΛΙΞΑΝ ΟΙ ΡΑΟΥΛ ΒΑΛΕΝΜΠΕΡΓΚ ΚΑΙ ΠΕΡ ΑΝΓΚΕΡ ΣΤΗ ΒΟΥΔΑΠΕΣΤΗ
ΣΟΥΗΔΙΑ
ΧΑΡΗ ΣΤΟ ΕΡΓΟ ΤΟΥ ΕΝΓΚΖΕΛ ΣΩΘΗΚΑΝ ΠΑΝΩ ΑΠΟ 100.000 ΕΒΡΑΙΟΙ
Υποτιτλισμός: Ευγενία Τζανετοπούλου